钦定古今图书集成/明伦汇编/氏族典/第055卷 > 《廖用贤尚友录》 > 徐宣
## 钦定古今图书集成/明伦汇编/氏族典/第055卷 > 《廖用贤尚友录》 > 徐宣

按《魏志徐宣传》：“宣字宝坚，广宁海西人也。避乱江东，
又辞孙策之命，还本郡，与陈矫并为纲纪。二人齐名，
而私好不协，然俱见器于太守陈登，与登并心于太
祖。太祖辟为司空掾属，除东缗发干令，迁齐郡太守，
入为门下督。会马超作乱，大军西征，乃以宣为左护
军，留统诸军，还为丞相东曹掾，出为魏郡太守。文帝”
践阼，为御史中丞，赐爵关内侯，徙城门校尉，迁司隶
校尉，转散骑常侍，从至广陵，迁尚书。明帝即位，封津
阳亭侯，为左仆射，后加侍中、光禄大夫。车驾幸许昌，
总统留事。青龙四年薨，追赠车骑将军，谥贞侯，子钦
嗣。